b'\n_START_ARTICLE_\nSouth Park: mai mare, mai lung \xc8\x99i necenzurat\n_START_SECTION_\nPrezentare\n_START_PARAGRAPH_\nAc\xc8\x9biunea urm\xc4\x83re\xc8\x99te patru copii de opt ani din or\xc4\x83\xc8\x99elul South Park, care se uit\xc4\x83 pe ascuns la un film plin de expresii licen\xc8\x9bioase, denumit Asses Of Fire (Cururi \xc3\xaen fl\xc4\x83c\xc4\x83ri), \xc3\xaen care joac\xc4\x83 comedian\xc8\x9bii canadieni Terrance \xc8\x99i Phillip. Dup\xc4\x83 ce urm\xc4\x83resc filmul, b\xc4\x83ie\xc8\x9bii \xc3\xaencep s\xc4\x83 \xc3\xaenjure mai mult dec\xc3\xa2t de obicei, iar p\xc4\x83rin\xc8\x9bii \xc8\x99i profesorii declan\xc8\x99eaz\xc4\x83 o criz\xc4\x83 interna\xc8\x9bional\xc4\x83 care conduce la un r\xc4\x83zboi \xc3\xaentre Statele Unite \xc8\x99i Canada. O sub-intrig\xc4\x83 implic\xc4\x83 un Saddam Hussein tic\xc4\x83los, care \xc3\xaencearc\xc4\x83 s\xc4\x83 cucereasc\xc4\x83 lumea cu ajutorul Satanei, iubitul s\xc4\x83u homosexual._NEWLINE_Filmul este un muzical, \xc8\x99i con\xc8\x9bine \xc8\x99ase c\xc3\xa2ntece. Melodia "Blame Canada" ("Canada-i vinovat\xc4\x83") a fost nominalizat\xc4\x83 pentru un premiu Oscar._NEWLINE_South Park: mai mare, mai lung \xc8\x99i necenzurat este filmul de animatie cel mai obscen produs vreodat\xc4\x83. Este omologat \xc3\xaen Cartea Recordurilor Guinness 2002, con\xc8\x9bin\xc3\xa2nd nu mai pu\xc8\x9bin de 399 de \xc3\xaenjur\xc4\x83turi (cuv\xc4\x83ntul \xe2\x80\x9efuck\xe2\x80\x9c fiind folosit de 146 de ori), 199 e gesturi ofensive \xc8\x99i 221 de acte de violenta. Acest lucru nu este deloc greu de crezut, lu\xc3\xa2nd \xc3\xaen considerare c\xc4\x83 \xc3\xaen film este prezentat un c\xc3\xa2ntec denumit Uncle Fucka (Violator de Unchi) care folose\xc8\x99te cuv\xc3\xa2ntul fuck de peste 30 de ori. Titlul c\xc3\xa2ntecului con\xc8\x9binea la origine cuv\xc3\xa2ntul mam\xc4\x83 \xc3\xaen loc de unchi, dar a fost schimbat pentru a mic\xc8\x99ora limita de v\xc3\xa2rst\xc4\x83 sub care este interzis filmul; \xc3\xaen plus, autorii spun c\xc4\x83 unchi sun\xc4\x83 mai haios dec\xc3\xa2t mam\xc4\x83._NEWLINE_Filmul a provocat proteste din partea conservatorilor nu doar pentru folosirea repetat\xc4\x83 a \xc3\xaenjur\xc4\x83turilor, dar \xc8\x99i pentru intriga filmului, \xc3\xaen care conservatorii \xc3\xaencepeau un r\xc4\x83zboi contra Canadei, doar pentru folosirea \xc3\xaenjur\xc4\x83turilor de c\xc4\x83tre Terrance \xc8\x99i Phillip. Mesajul filmului este, totu\xc8\x99i, faptul c\xc4\x83 este responsabilitatea p\xc4\x83rin\xc8\x9bilor s\xc4\x83 \xc3\xae\xc8\x99i protejeze copiii de cea ce consider\xc4\x83 a fi neadecvat, \xc8\x99i c\xc4\x83 cenzura oric\xc4\x83rui lucru (\xc3\xaen special a filmelor \xc8\x99i televiziunii) este doar un instrument parental pentru a sc\xc4\x83pa de \xc3\xaenvinuire. (Acestea sunt incluse \xc3\xaentr-un vers din c\xc3\xa2ntecul "Blame Canada" c\xc3\xa2nd un grup de p\xc4\x83rin\xc8\x9bi c\xc3\xa2nt\xc4\x83: "Trebuie s\xc4\x83 d\xc4\x83m vina pe ei/S\xc4\x83 facem mult\xc4\x83 g\xc4\x83l\xc4\x83gie/P\xc3\xa2n\xc4\x83 nu se prinde cineva s\xc4\x83 dea vina pe noi")\n_START_SECTION_\nColoan\xc4\x83 sonor\xc4\x83\n_START_PARAGRAPH_\nColoana sonor\xc4\x83 a filmului a ie\xc8\x99it pe pia\xc8\x9b\xc4\x83 sub marca Atlantic Records pe 22 iunie 1999. Pe CD este men\xc8\x9bionat faptul c\xc4\x83 doar primele doisprezece melodii apar \xc3\xaen film efectiv (restul, considerate a fi "inspirate" de film, sunt \xc3\xaen general versiuni alternative ale celor doisprezece melodii).'